=== Arbejdsmarkedet ===
En vigtig årsag til økonomisk ulighed i moderne [[markedsøkonomi]]er er bestemmelsen af [[Løn (arbejde)|lønninger]] på [[arbejdsmarked]]et.
Lønninger fungerer på samme måde som priser for andre typer af [[Gode (økonomi)|goder]]. [[Udbud og efterspørgsel]] på [[marked]]et, i dette tilfælde arbejdsmarkedet, fastsætter prisen (lønnen) på den pågældende type arbejdskraft. Uligheden i lønninger skabes dermed af forskelle på disse priser på forskellige typer arbejdskraft i et kapløb mellem udbuddet på og efterspørgslen efter den pågældende type. Hvis mange i [[arbejdsstyrke]]n er parate til at udføre en bestemt type arbejde (højt udbud), som få virksomheder efterspørger (lav efterspørgsel), vil det resultere i en lav løn for det pågældende arbejde. Konkurrencen mellem arbejderne driver lønnen ned. Dette gælder ofte ufaglønnede job som f.eks. opvasker på en restaurant. En type arbejde, som kun få i arbejdsstyrken ønsker eller har kvalifikationerne til at bestride, men som efterspørges af relativt mange, vil medføre en høj løn for det pågældende arbejde. Eksempler på dette er job som kræver meget specialiserede færdigheder, sjældne medfødte evner, f.eks. af kunstnerisk eller atletisk art, eller job, som indebærer en høj [[risiko]].
Filosofi Samfund